kardosdrur/scandi-wiki huggingface dataset:
Greater London

Greater London er en af de  ni regioner i England. Det blev oprettet i 1965. Regionen består af 32 bydele og the City of London. Regionen dækker et areal på 1.579 km² med anslået 7,5 millioner indbyggere (juni 2006).

Storbritannien havde 73 medlemmer af Europa-Parlamentet ved valget i 2014. De vælges i regionerne, hvor Nordirland, Skotland, Wales og hver af de engelske regioner udgør valgkredse undtagen det britiske oversøiske territorium Gibraltar, der er del af South West England-kredsen. Greater London havde otte medlemmer i 2014.

Området dækker byen London og er ikke en officielt anerkendt by, men rummer to anerkendte byer: Westminster og City of London. Dog betragtes det som et byområde på linje med en kommune. Selve udtrykket "London" dækker sædvanligvis mere eller mindre dette område og refererer oftest til Greater London snarere end den gamle bykerne, the City of London.

Historie 
Greater London blev oprettet i 1965 ved en sammenlægning af de administrative grevskaber London og Middlesex. The City of London, som tidligere ikke havde haft direkte forbindelse til Londons administration, blev også taget med. Nogle områder i Kent, Surrey, Hertfordshire og Essex blev også overført til Greater London. Regionen grænser også til Buckinghamshire.

Regionen havde først et todelt lokalstyre, hvori Greater Londonrådet delte magten med myndighederne i City of London og de 32 bydelsråd. Greater London-rådet blev afskaffet af Margaret Thatchers regering i 1986. Nogle af opgaverne blev lagt til bydelsrådene og City of Londons myndigheder, mens andre blev lagt til centralmyndighederne. I 2000 blev the Greater London Authority, som består af Londonforsamlingen og borgmesteren, oprettet af Labour-regeringen. Bydelsrådene blev afskaffet.

Befolkning 
Befolkningen i regionen voksede fra omkring 1,1 million i 1801 til omkring 8,5 millioner i 1939. I 1980'erne gik den kraftigt ned til omkring 6,5 millioner. Den stiger nu igen. Årsagen til nedgangen er først og fremmest bedre infrastruktur i områderne nær Greater London, så mange er blevet pendlere fra mindre byer nær London. Londons pendlerområde er betragtelig større end regionen med op til 14 millioner indbyggere.

Før 1965 kunne man også finde referencer til Greater London som en mere uformel enhed. Dette forekom særligt i forbindelse med politiet, som blev omtalt som Greater Londons politi. Det formelle navn på politistyrken, Metropolitan Police Service, foretrækkes af de fleste, selv om den dækker områder udenfor selve metropolen London.

Kort over bydele (boroughs)

Se også 
 Londons pendlerbælte

Eksterne henvisninger 
Regionens hjemmeside

Kilder 

London
 
Englands regioner
Volta (flod)

Volta er en vestafrikansk flod. Den udspringer i Burkina Faso, der tidligere hed Øvre Volta. Den løber gennem Ghana ud i Guineabugten.

Flodens tre grene kaldes Hvide Volta, Sorte Volta og Røde Volta (se billedet), eller Nakambe, Mouhoun og Nazinon. 

Voltasøen i Ghana er dannet ved opdæmning af Volta.

Vandløb i Afrika
Ghanas geografi
Annemette Svendsen

Annemette Anton Svendsen (født 16. november 1928 i København, død 26. december 2013) var en dansk skuespillerinde.

Hun var datter af skuespillerinden Karin Nellemose og sceneinstruktør Torben Anton Svendsen.

Hun gennemførte balletskolen på Det kongelige Teater og optrådte som balletdanser på teatret 1940-1949. Den endelige uddannelse afsluttede hun i 1947.

Herefter fortsatte hun på Det kongelige Teaters elevskole og var engageret på teatret som skuespillerinde 1951-1953.

Siden blev hun knyttet til Aarhus Teater og kortvarigt Riddersalen.

I en årrække var hun gift med skuespilleren Ingolf David.

Udvalgt filmografi 
 Den gamle mølle på Mols – 1953
 Kriminalsagen Tove Andersen – 1953
 Den kloge mand – 1956
 Kristiane af Marstal – 1956
 Tre piger fra Jylland – 1957
 Ekko af et skud – 1970
 Løgneren – 1970

Eksterne henvisninger 
 
 

Skuespillere fra Danmark
Personer fra København
Jolly Roger (film)

Jolly Roger er en dansk film fra 2001, skrevet og instrueret af Lasse Spang Olsen. Som blev udgivet den 12. oktober 2001.

Medvirkende 

 Kim Bodnia (sørøverkaptajnen Jolly Roger)
Clara Halvorsen (Lula)
 Brian Patterson (ærkeenglen Karim)
 Dick Kaysø (stemme)
 Lasse Lunderskov
 Jacob Haugaard (sørøveren José)
 Søren Fauli (sørøveren Røde Harry)
 Nikolaj Lie Kaas (ærkeenglen Theobalt)
 Tomas Villum Jensen (ærkeenglen Emil)
 Jens Okking (Gud)
 Søren Sætter-Lassen (far)
 Ellen Hillingsø (mor)
 Ole Thestrup (Guds hippieven)
 Niels Anders Thorn (engel)
 Lene Brøndum (receptionist i Helvede)
 Holger Perfort (receptionist i Helvede)
 Rikard Wolff (piratkaptenen Svarta Bill)
 Lester Wiese (sørøveren Bernardo)
 Slavko Labovic (sørøver)

Trivia 
 Det skæg som karakteren, sørøverkaptajnen, Jolly Roger har i filmen, er Kim Bodnias eget skæg. Han lod det gro i to år op til fimen.
 Det tidligere flådefartøj P-530 Daphne blev i filmen brugt som det moderne sørøverskib El Diablo

Referencer

Eksterne henvisninger 
 

Danske film fra 2001
Familiefilm fra Danmark
Film instrueret af Lasse Spang Olsen
Sørøveri i fiktion
Dansksprogede film
Skipper & Co.

Skipper & Co. er en dansk film fra 1974, skrevet og instrueret af Bjarne Henning-Jensen.

Medvirkende
Karl Stegger
Lykke Nielsen
Ebba With
Edward Fleming
Lisbet Lundquist

Eksterne henvisninger 
 

Danske film fra 1974
Film instrueret af Bjarne Henning-Jensen
Votivgave

Votivgave er en gave til Gud eller til det guddommelige. Når en person lider af en sygdom, er i livsfare, eller har nogle specielle ønsker, søger man helbredelse, frelse eller opfyldelse af ønsker ved at love Gud en gave.  Iflg. Ordbog over det danske sprog er   Votiver, kaldes hos Katholikerne Gaver, som man i Følge et Løfte giver til en Kirke.

Gaven kunne være en skibsmodel (votivskib), husdyr eller naturalier, herunder våben og krigsbytte.

I tidligere tider har man ofret skibe og levende dyr til Gud/guderne ved henholdsvis afbrændig og slagtning, men senere har man været mere moderate og skænket skibsmodeller og andre genstande til kirken.

Som tak for helbredelse, mest i det katolske samfund, har man skænket krykker, voksfigurer o.a. til kirken eller en helligkilde. Nogle gange er også kirkebygninger blevet en gave til Gud.

Votivfund
Et votivfund er et arkæologisk fund af en offergave. Det vil sige at nogen har lagt genstande ned i jorden, søer eller moser som et helligt offer til guderne.

Ved at give afkald på disse genstande, efter forud afgivet løfte som tak, håber dens ejere at guderne ville hjælpe dem, eller beskytte dem for de onde magter. 

I Danmark er der ifølge Kulturarvstyrelsen registreret 1.097 af disse votivfund.

Se også 
Kirkeskib (skibsmodel)

Kilder og henvisninger

Kirkeligt interiør
Religion
Magtens Korridorer

Magtens Korridorer er en dansk rockgruppe.
Magtens Korridorer opstod midt i 1990'erne og havde succes som liveband i det københavnske universitetsmiljø.

Magtens Korridorer er karakteriseret ved udelukkende at spille egne, dansksprogede, kompositioner med et ofte socialrealistisk indhold. Musikstilen er ukompliceret rock med en udadvendt dynamisk sceneoptræden.

Magtens Korridorer blev kendt i forbindelse med Tæskeholdet på Danmarks Radios P3 i 1997 hvor sangen "Hestevise" var en fast ingrediens i programmet. "Hestevise" er indspillet på Magtens Korridorers demo-cd fra 1996. Besætningen var på det tidspunkt: Johan G. Olsen (sang), Jacob Ihlemann (guitar), Rasmus Kern (guitar), Peter Bregnsbo (trommer) og Henrik Dylmer (bas).
Samme besætning indspillede i 1998 Bagsiden af Medaljen, der ikke blev nogen større succes.

Magtens Korridorer fik sit kommercielle gennembrud i 2005 via P3's Karrierekanonen med sangen "Lorteparforhold", som udkom på albummet Friværdi indspillet af Johan G. Olsen, Rasmus Kern, Anders Ramhede (trommer), Terkel Møhl (bas) og Niklas Schneidermann (guitar).

Den 29. juni 2006 åbnede Magtens Korridorer Roskilde Festivalen på Orange Scene.

Magtens Korridorer udsendte deres femte studiealbum, Imperiet falder den 31. oktober 2011. Efter tre guld- og platinsælgende album på Universal valgte bandet at forlænge kontrakten med pladeselskabet. I 2014 fulgte et album Før alting bliver nat. Den 23. februar 2018 udgav de et nyt album, Halvt til helt.

Medlemmer 

 Johan Olsen – vokal
 Anders Ramhede – trommer, percussion, kor
 Niklas Schneidermann – guitar, kor
 Rasmus Kern – guitar, mundharpe, keyboard, kor
 Terkel Møhl – bas

Hæder

Diskografi

Studiealbum

Livealbum 
 Magtens Korridorer i Humlebyen (2003)
 STENGADE LIVE (2003)
 Smukfest 2012 (2012)

Opsamlingsalbum 
 Spil noget vi kender (2012)

EP'er 
 Intet nyt under solen (1995)
 Den første (1996)

Singler 
 "Lorteparforhold" (2005)
 "Picnic (På Kastellet)" (2005)
 "Nordhavn Station" (2005)
 "Sara Har..." (2005)
 "Pandora" (2007)
 "Drømmer" (2007)
 "Snot og Ild" (2007)
 "Milan Allé" (2009)
 "Engle" (2009)
 "En Sidste Chance Til" (2009)
 "Kom og Mærk" (2011)
 "Imperiet Falder" (2011)
 "På Vej" (featuring Sys Bjerre) (2012)
 "Eventyr For Drømmere" (featuring TV-2) (2012)
 "Giv Mig En Dag" (2014)
 "Sorte stråler" (2014)
 "Ensom Stjerne" (2019)
 "Ved Siden Af" (2019)

Andre sange 
 "Hestevisen" (1997)
 "Brænd Dannebrog" (1998)
 "Militskvinder" (2006)
 "Ida" (2006)

Andet 
Bandet optrådte den 7. Oktober 2018 foran 35.000 tilskuere på Rådhuspladsen i København. Anledningen var mindekoncerten for Kim Larsen. Der blev spillet to Kim Larsen-klassikere: 'Det bedste til mig og mine venner' og 'Rabalderstræde'. Navnlig det sidste nummer var stærkt medrivende for tilskuerene.

Referencer

Eksterne henvisninger 

 Magtens Korridorers Website
 

 
Har spillet på Roskilde Festival
Musikgrupper fra 1995
Rockgrupper fra Danmark
Danske middelalderklostre

De Danske middelalderklostre har deres oprindelse i en klosterbevægelse der opstod i Egypten i 300-tallet, hvor det første kloster blev grundlagt af Pachomios, som skrev en regel for livet i klosteret. Klostervæsenet spredte sig hurtigt i romerriget, og langt de fleste klostre er en del af den romerskkatolske kirke. I 535 gav Benedikt af Nursia de regler for klostret Monte Cassino syd for Rom, som skulle blive forbillede for hele det (Vest)europæiske klostervæsen. Grundlæggelsen af et kloster i Citeaux i Frankrig 1098 indebar en styrkelse af det europæiske klostervæsen: under Bernhard af Clairvaux spredte denne klosterrørelse, cistercienserne, hurtigt ud over Europa og nåede også Danmark, hvor Ærkebiskop Eskil blev en forkæmper for denne klosterorden. Blandt andet blev cistercienserklostre oprettet i Herrevad i Skåne 1144 og bemandet med munke fra Citeaux, og 1153 overtog de klosteret i Esrum (oprindelig et benediktinerkloster).

Oversigten indeholder kendte klostre i middelalderens Danmark.

Kilder

Litteratur 
 Michael Andersen: "Ad Pommern til" (Skalk 1992 nr. 2, s. 22-30)
 H.N. Garner: Atlas over danske klostre, 1968

Eksterne henvisninger 
 Johnny Grandjean Gøgsig Jakobsen: "Digitalt atlas over klostre i middelalderens Danmark" (HisKis 2008; s. 32-58) 
 MiddelalderInfo om danske klostre og kirker
 Finn Erik Kramer: "Kastellen - et datterkloster af Æbelholt" (NoMus 2009)
 Johnny Grandjean Gøgsig Jakobsen: "»De tiggermunke fare omkring…« – om dominikansk og franciskansk terminering blandt middelalderens landboere" (Landbohistorisk Tidsskrift 2009:1; Auning: Landbohistorisk Selskab, s. 9-50)
 Ivar Hertzsprung: "De danske klostres styrelse og økonomiske forhold samt klosterbygningerne i tiden 1202—1319" (Historisk Tidsskrift, Bd. 7, rk. 5; 1904)

Se også 
 Romersk-katolske kirke
 Kloster (Kristendom)



 
Romerskkatolske kirke
Danmark i middelalderen
Frontloadercontainer

En Frontloadercontainer – ofte kaldet frontloader, selvom det er betegnelsen for den bil der tømmer containeren – er en mellemstor affaldscontainer, der står fast hos brugeren og tømmes på stedet.

Som det engelske navn angiver, læsses affaldet ind fra forenden af køretøjet. Dette foregår ved at et sæt spyd (kaldes ofte gafler) på bilen stikkes ind i tilsvarende beslag på containeren, hvorefter læssearmen løfter containeren op over førerhuset og vipper affaldet ned i et hul i taget af ladet.

Denne type containere er det afgjort nemmeste for chaufføren, idet han/hun slet ikke behøver forlade bilen i løbet af arbejdsdagen. Det forudsætter naturligvis at brugeren kan finde ud af at lukke lågerne efter sig og rydde tilkørselsvejen foran containeren!

Størrelserne varierer fra 1,5 til 14 m³, men de fleste er fra 6 til 9 m³ her i landet.

Systemet er nok mest kendt fra USA, hvor containerne står i stort set alle baggyderne. I amerikanske film er det altid her heltene lander blødt når de hopper ud fra 3. sal, eller der hvor skurkene smides i, indtil Politiet kommer.

Historie 
Frontloadercontaineren er opfundet i USA, og alle nuværende produkter er baseret på Dempster-Dumpmaster-systemet, opfundet af brødrene Dempster i 1930'erne. Containerne kaldtes Dumpsters, sammensat af engelsk dump om et sted hvor man smider affald og navnet Dempster. I engelsktalende lande benyttes ofte ordet dumpster om alle denne type containere, selvom navnet er et registreret varemærke tilhørende Krug International Corporation

Se også 
 Affaldscontainer

Affaldshåndtering
Ville Valo

Ville Hermanni Valo (født 22. november 1976) er frontmand og forsanger i det finske band HIM.

Valo bor i Helsinki (Helsingfors) i Finland .

Han er søn af Anita af ungarsk afstamning og den finske Kari. Valo blev født i Vallila, en lille forstad til Helsinki.

Ville Hermanni Valo opfandt tegnet Heartagram. Han brugte tegnet til at symbolisere bandet HIM. Heartagrammet symboliserer grænserne mellem kærlighed og had. Ville Valo opfandt heartagrammet, så folk der så det ville tænke på HIM. Men det er ikke alle der gør det, for Villes gode ven Bam Margera. har fået tilladelse til at bruge tegnet så mange tror at det er Bam selv der har tegnet.

Valo sammen med guitaristen Mikko "Linde" Lindström og bassisten Mikko "Mige" Paananen startede bandet His Infernal Majesty, kendt som HIM, i 1991 i Helsinki. I dag består bandet af Ville Valo som vokalist, guitaristen Linde, bassisten Mige, trommeslager Gas og Burton på keybord.

Valo og tidligere kæreste, finsk tv-vært og model Jonna Nygren, forlovede sig på Ruisrock 2005. Forlovelsen blev dog brudt i begyndelsen af 2006.
Pågrund af Valos alkohol misbrug, indlagde han sig frivilligt på en afvænningsklinik i Californien i midten af 2007 og har været ædru siden.

Den 8. februar 2010 udgiver Ville Valo og HIM, bandets syvende album Screamworks: Love in Theory and Practice.

Eksterne henvisninger 

 
 
 

Musikere fra Finland
Personer fra Helsinki
JavaScript

JavaScript (JS) er et dynamisk programmeringssprog. Det er mest almindeligt anvendt som en del af webbrowsere, hvis implementeringer tillader klientside scripts at kommunikere med brugeren, kontrollere browseren, kommunikere asynkront, og ændre indholdet af HTML dokumenter. JS anvendes også ved server-side programmering (med Node.js eller Deno), spiludvikling og udvikling af desktop- og mobile applikationer. 

Sproget blev oprindelig introduceret i web-browseren Netscape Navigator, men er siden blevet genstand for en standardisering i ECMA-regi. Denne standard kaldes dog ECMAScript, da JavaScript er et registreret varemærke tilhørende Sun Microsystems. Det faktum at navnet JavaScript tilhører Sun indebærer blandt andet, at Microsofts implementation (af ECMAScript, kaldet JScript), som finder anvendelse i Internet Explorer, officielt ikke er kompatibel med JavaScript. Forskellene er dog så små, at det let lader sig gøre at skrive dynamiske websider, der fungerer lige vel i Internet Explorer som i Mozilla Firefox og flere.

JavaScript blev først udviklet af programmøren Brendan Eich i 1995. Trods navnet har JavaScript ikke meget andet end en vis syntaksmæssig lighed med programmeringssproget Java. Navne-ligheden har mere historiske og kommercielle end tekniske årsager. JavaScript bygger sine objektorienterede faciliteter på idéen om prototyper, se ref. 2.

Biblioteker 
Et JavaScript-bibliotek udmærker sig ved at gøre udviklingen af webapplikationer lettere ved at give et simplere og mere kraftfuldt API at arbejde med i forhold til Document Object Model(DOM) og browserspecifikke API'er.
Et af de mest brugte biblioteker er jQuery, men andre populære er Dojo og YUI, se henvisning nedenfor.

Eksterne henvisninger 

 Javascript Tutorials  (engelsk)
 Object Oriented Programming in JavaScript  af Mike Koss.
 ECMAScript Language Specification
 Jennifer Maddens fremragende bidrag
 Dustin Diaz forklarer om objekt orienteret JavaScript

Biblioteker 
 jQuery
 Dojo
 YUI
 Ext

 
World Wide Web
Programmeringssprog
Oracle
Institut for Datalogi (Aalborg Universitet)

Institut for Datalogi er et institut på Aalborg Universitet, der varetager undervisning og forskning i datalogi. 

Instituttet hører under Det Tekniske Fakultet for IT og Design. Under instituttet er der uddannelser indenfor computervidenskab, datavidenskab, informationsteknologi og software.

Instituttet ledes af en institutleder og har adresse på Selma Lagerløfs Vej 300 i Aalborg Øst.

Ekstern henvisning 
 Instituttets hjemmeside

Institutter ved Aalborg Universitet
Hellboy

Hellboy er en amerikansk Dark Horse Comics-tegneseriefigur, skabt af Mike Mignola. I San Diego Comic-Con Comics #2, 1993, ses titelfiguren første gang. Serien omhandler Hellboy, der er en rød dæmon fra en anden dimension kaldt til jorden af nazistiske okkultister med hjælp fra Rasputin.

Hellboy-tegneserien er bl.a. udgivet på følgende sprog: dansk, tysk, engelsk, spansk, finsk, fransk, italiensk, japansk, polsk, portugisisk, svensk, tyrkisk

Hellboy er endvidere filmatiseret i Hellboy fra 2004 og Hellboy II: The Golden Army fra 2008 af Guillermo del Toro med Ron Perlman i titelrollen. Derudover er der to animerede serier og spil.

Biografi 
En mand ved navn Rasputin kommer i kontakt med et monster, kaldet Ogdru Jahad, som i gamle dage blev tilbedt af nogle af jordens folk. Dette monster skulle fodres, for at blive tilfredsstillet. De blev fodret med menneskekød.
Rasputin begynder at prædke om disse monstre, men overalt hvor han prædker, bliver folk sure på ham. Indtil han tager til Nazi-Tyskland, og udnytter Hitler til at lave Project Ragna Rok. Han samler nogle folk og får dem til at tro, at de selv fandt på projektet.

Projektet går ud på, at tilkalde en dæmon som vil vække de Ogdru Jahad, som så vil fortære jorden. Rasputin får lavet de nødvendige ting, til at lave en dimensionsport. Gennem dimensionsporten henter han Hellboy. Men Hellboy kommer frem hos en trop amerikanske soldater, og ikke ved tyskerne.

Hellboy får en god opdragelse, og ender ved Bureauet for Paranormal Forskning og Forsvar som Paranormalitets-nedkæmper. I bureauet får han nye venner. Bl.a. Abraham "Abe" Sapien, Trevor Bruttenholm og Liz Sherman. Trevor Bruttenholm bliver dog senere myrdet af Rasputin.

Øvrige personer 
 Johann Kraus

Eksterne henvisninger 

 Den Officielle Hellboy hjemmeside 
 Forlaget bag Hellboy serien 
 Hellboy på ComicWiki
 

Tegneserier fra USA
Dark Horse Comics
Boodjamulla Nationalpark

Boodjamulla Nationalpark tidligere Lawn Hill Nationalpark ligger i Queensland, (Australien), 1837 km nordvest for Brisbane.

Fossilområdet Riversleigh, som er et Verdensarvsområde er en udvidelse af nationalparken.

Queensland
Nationalparker i Australien
Riversleigh

Riversleigh er et 100 km² stort område i det nordvestlige Queensland i Australien, der indeholder fossiler af pattedyr. Parken har været et Verdensarvsområde siden 1994 og er en udvidelse af Boodjamulla Nationalpark.

Australiens historie
Verdensarvsområder i Asien-Australasien
Haderslevs bisperække

Haderslevs bisperække begynder i 1922, da Haderslev Stift blev oprettet. Den første biskop tiltrådte dog først efter 23. februar 1923 sammen med fire andre biskopper at være blevet indviet i Vor Frue Kirke i København.

1923-1936: Valdemar Ammundsen (19. august 1875 – 1. december 1936)
1936-1955: Carl W. Noack (21. november 1885 – 24. september 1960)
1956-1964: Frode Beyer (18. juni 1894 – 20. oktober 1976)
1964-1980: Thyge Vilhelm Kragh (7. juli 1910 – 6. april 1999)
1980-1999: Olav Christian Lindegaard (født 17. februar 1929)
1999-2013: Niels Henrik Arendt (født 23. september 1950-24. august 2015)
2013-        : Marianne Christiansen (født 1963)

Ekstern henvisning 
Biskopper over Haderslev Stift

 
Lister over personer fra Danmark
Jolly Roger

Jolly Roger eller sørøverflaget er det mest berømte symbol for de europæiske og amerikanske sørøvere. Sørøverne anvendte flaget som signalflag for at sætte en skræk i livet hos ofrene.

Navnets etymologi er uklar. En teori er at betegnelsen stammer fra fransk jolie rouge (= "smukke røde", angloficeret til "Jolly Roger"), som den franske tempelorden kaldte det røde flag på sine krigsskibe. Et rødt flag på rådhuset i Paris i det 18. århundrede betød militær undtagelsestilstand. Ewald skriver i Kong Christian stod ved højen Mast, at Niels Juel hejsede det røde flag som signal til kamp. 

I begyndelsen var dødningehovedet et kristent symbol, baseret på, at Jesu kors hvilede på Adams hovedskalle og ben på Golgata. Det er kendt som gravmærke allerede i katakomberne og senere i middelalderen.  Sørøverflag var som regel sorte eller røde med et eller andet dødssymbol i midten. Flag med kirkeligt symbol blev først brugt af sørøveren Emanuel Wynn  omkring år 1700. På det flag var der også et timeglas. Den katolske kirke ville naturligt nok ikke forbindes med pirater, og forbød derefter al brug af symbolet.  Senere har symbolet tjent som en advarsel om gift.

Symbolets betydning for tempelordenen er ukendt. Myten vil have det til, at en tempelridder afbildet på sin kiste med benene krydset ved ankelen, betød, at han havde deltaget på ét korstog; mens korslagte ben ved knæene, betød deltagelse i to korstog; og ved korslagte ben ved lårene, var tallet tre.  Imidlertid var det simpelthen tidens stil fra 1200-tallet af at gengive folk med korslagte ben. 

Det mest velkendte Jolly Rogerflag tilhørte kaptajn Edward Englands besætning (et kranium med to korslagte knogler på sort baggrund, som afbildet). Andre piratbesætninger havde deres egne flag – sorte og røde – som var mindst lige så frygtede. Edward Englands Jolly Roger blev det typiske sørøverflag, ikke mindst kendt fra hollywoodfilm.

Noter

Se også 
 Dødningehoved (symbol)

Eksterne henvisninger 

Flag
Sørøveri
Almuevennen

Almuevennen er navnet på flere forskellige ugeblade:

Almuevennen (København) – blev udgivet i København 1842-1853 (derefter udgivet som Folkebladet frem til 1856) og igen 1873-1877
Almuevennen (Århus) – blev udgivet i Århus 1839-1850
Almuevennen (Norge) – blev udgivet i Norge 1848-1893
Almuevennen (København)

Almuevennen var et københavnsk ugeblad, hvis fulde navn var Almuevennen og Kiøbenhavns Amts Landcommunal-Tidende.

Almuevennen blev grundlagt i 1842 af skolelæreren Rasmus Sørensen, føreren for den i 1840'erne begyndte demokratiske bondebevælgelse, og den senere folketingsmand J.A. Hansen. Bladet blev det første organ for den demokratiske bondebevægelsese, særligt Bondevennernes Selskab fra selskabets stiftelse i 1846. I nogle år havde det Frederik Barfod som redaktør.

I 1853 skiftede bladet navn til Folkebladet, hvilket holdt indtil 1856, hvor det smeltede sammen med Morgenposten. I 1873 begyndte J.A. Hansen igen udgivelsen af Almuevennen, der udkom frem til hans død i 1877. I denne sidste fase var det særligt en litterær repræsentant for Femte Juni Folkeforening og satte som sådan særlig kraft ind på at holde mindet om kong Frederik VII og grevinde Danner højt.

Litteratur 
 Chr. Kirchhoff-Larsen, Den Danske Presses Historie, bind III, Berlingske Forlag, 1962, s. 320-346.
 Jette D. Søllinge & Niels Thomsen, De Danske Aviser, bind 1, Odense Universitetsforlag, 1988, s. 174-176.

Ekstern henvisning 
 Digitaliserede udgaver af Almuevennen i Mediestream
 Almuevennen i opslagsværket "De Danske Aviser"

Tidsskrifter fra Danmark
Aviser fra Danmark
Folkebladet

Folkebladet henviser til flere artikler

Almuevennen – hvis titel i perioden 1853-56 var Folkebladet.
Folkebladet for Glostrup, Brøndby og Vallensbæk – en lokalavis.

Se også 

Horsens Folkeblad
Skive Folkeblad